CELEX: 31993R2563
Language: el
Date: 1993-09-17 00:00:00
Title: ΚΑΝΟΝΙΣΜΟΣ (ΕΟΚ) αριθ. 2563/93 ΤΗΣ ΕΠΙΤΡΟΠΗΣ της 17ης Σεπτεμβρίου 1993 που επιτρέπει στα κράτη μέλη να εγκρίνουν προληπτικές αποσύρσεις μήλων

Avis juridique important

|

31993R2563

ΚΑΝΟΝΙΣΜΟΣ (ΕΟΚ) αριθ. 2563/93 ΤΗΣ ΕΠΙΤΡΟΠΗΣ της 17ης Σεπτεμβρίου 1993 που επιτρέπει στα κράτη μέλη να εγκρίνουν προληπτικές αποσύρσεις μήλων  

Επίσημη Εφημερίδα αριθ. L 235 της 18/09/1993 σ. 0020 - 0021

ΚΑΝΟΝΙΣΜΟΣ (ΕΟΚ) αριθ. 2563/93 ΤΗΣ ΕΠΙΤΡΟΠΗΣ της 17ης Σεπτεμβρίου 1993 που επιτρέπει στα κράτη μέλη να εγκρίνουν προληπτικές αποσύρσεις μήλωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 15α παράγραφος 2,  Εκτιμώντας:  ότι ο κανονισμός (ΕΟΚ) αριθ. 1596/79 της Επιτροπής της 26ης Ιουλίου 1979 περί των προληπτικών αποσύρσεων των μήλων και των αχλαδιών (3), όπως τροποποιήθηκε τελευταία από τον κανονισμό (ΕΟΚ) αριθ. 2647/92 (4), προβλέπει τους όρους υπό τους οποίους  επιτρέπονται οι αποσύρσεις μήλων- ότι για την περίοδο 1993/94 η παραγωγή μήλων εκτιμάται σε 8 485 700 τόνους- ότι προβλεπόμενα πλεονάσματα σε σχέση με παραγωγή 7 660 000 τόνων ανέρχονται σε 825 700 τόνους- ότι οι αποσύρσεις μήλων δεν μπορούν να φτάσουν παρά μόνο μέχρι 40 % αυτής της  ποσότητας, δηλαδή 330 280 τόνους κατ' ανώτατο όριο- ότι πρέπει να κατανεμηθεί αυτή η ποσότητα μεταξύ των διαφόρων μελών κατ' αναλογία των προβλεπομένων πλεονασμάτων σε καθένα από αυτά για τις ποσότητες που μπορούν να αποτελέσουν το αντικείμενο αυτών των αποσύρσεων- ότι οι τιμές που ανακοινώνονται, σύμφωνα με τις διατάξεις του άρθρου 17 παράγραφος 1 πρώτο εδάφιο του κανονισμού (ΕΟΚ) αριθ. 1035/72, κυμαίνονται σε πολλές αντιπροσωπευτικές αγορές τις Κοινότητας κάτω από την τιμή βάσεως- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα κράτη μέλη μπορούν να επιτρέπουν στις οργανώσεις παραγωγών που είναι εγκατεστημένες στο έδαφος τους να πραγματοποιήσουν προληπτικές αποσύρσεις μήλων κατά την περίοδο 1993/94.   Άρθρο 2  1. Οι προληπτικές αποσύρσεις δεν μπορούν να ξεπεράσουν τους 330 280 τόνους, κατανεμημένους ανά κράτος μέλος ως εξής:  Βέλγιο: 21 500 τόνοι Δανία: 1 000 τόνοι Γερμανία: 38 300 τόνοι Ελλάδα: 11 900 τόνοι Γαλλία: 95 600 τόνοι Ιρλανδία 400 τόνοι Ιταλία: 93 500 τόνοι Λουξεμβούργο: 80 τόνοι Κάτω Χώρες: 13 500 τόνοι Ηνωμένο Βασίλειο: 8 900 τόνοι Ισπανία: 35 700 τόνοι Πορτογαλία: 9 900 τόνοι 2. Οι προληπτικές αποσύρσεις αφορούν μόνο τα μήλα της κατηγορίας ΙΙ των ποικιλιών που αναφέρονται στο παράρτημα.   Άρθρο 3  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Σεπτεμβρίου 1993.  Για την Επιτροπή Rene STEICHEN Μέλος της Επιτροπής  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 69 της 20. 3. 1993, σ. 7.  (3) ΕΕ αριθ. L 189 της 27. 7. 1979, σ. 47.  (4) ΕΕ αριθ. L 266 της 12. 9. 1992, σ. 12.      ΠΑΡΑΡΤΗΜΑ   Κατάλογος των ποικιλιών μήλων που μπορούν να αποτελέσουν αντικείμενο προληπτικών αποσύρσεων  Golden Delicious Imperatore Red Delicious και παραλλαγές Stark Delicious Starkcrimson Black Stayman Staymanred Stayman Winesap Richared Macintosh Red Belle de Boskoop Delicious Pilafa Granny Smith Bramley's Seedling Ingrid Marie Glocken Apfel Jonagold και παραλλαγές Bravo de Esmolfe Casa nova de Alcobaca Riscadinha Gola και παραλλαγές.